ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԲԱՅԱՆԴՈՒՐ ԲՆԱԿԱՎԱՅՐՈՒՄ ՈՒԹ ԿԻԼՈՄԵՏՐ ԵՐԿԱՐՈՒԹՅԱՄԲ ՈՌՈԳՄԱՆ ՑԱՆՑԻ ՎԵՐԱՆՈՐՈԳՄԱՆ ԱՇԽԱՏԱՆՔՆԵՐԻՆ ՄԱՍՆԱԿՑԵԼՈՒ ՀԱՄԱՐ ԳՈՒՄԱՐ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

 Համայնքի ավագանու քննարկմանը ներկայացված որոշման նախագիծը կազմվել է հիմք ընդունելով «ՏԵղական ինքնակառավարմաման մասին» ՀՀ օրենքի 18-րդ հոդվածի 1-ին մասի 42-րդ կետի դրույթը։ Ախուրյան համայնքի Բայանդուր բնակավայրն ունի 555 հեկտար գյուղատնտեսական նշանակության վարելահողեր, որից ոռոգելի է միայն 46 հեկտարը։ Ութ կմ երկարությամբ ոռոգման ցանցի վերանորոգումից հետո, ոռոգելի հողատարածքների ծավալները կտրուկ կավելանան, հասնելով մինչև 300 հեկտարի։ Արդյունքում Բայանդուր բնակավայրում հացահատիկային կուլտուրաների մշակումից բացի, բնակիչները կզբաղվեն նաև գյուղատնտեսական նշանակության այլ կուլտուրաների մշակմամբ՝ կարտոֆիլ, կաղամբ, ծաղկակաղամբ, եգիպտացորեն, գազար։ Կբարձրանա բնակավայրի բնակչության զբաղվածության աստիճանը, կավելանան եկամուտները։ Հավելյալ գյուղ մթերքների աճող ծավալները և դրանց իրացման արդյունում ավելացող նշանակալի եկամուտները կնպաստեն ժողովրդի կենսամակարդակի բարձրացմանը, կնվազի բնակավայրից արտագաղթել ցանկացողների թիվը, հողի մշակը խորը արմատներ կգցի հայրենի բնօրրանում, պագայի նկատմամբ հույսի դուռ կբացվի։